এক্সট্রিম রুলস (২০০৯)

এক্সট্রিম রুলস (২০০৯) হলো পেশাদারি কুস্তির একটি প্রতি-দর্শনে-পরিশোধমূলক অনুষ্ঠান যেটি ডাব্লিউডাব্লিউই কর্তৃক আয়োজিত হয়। এটি জুন ৭, ২০০৯ সালে নিউ অরলিন্স, লুইসিয়ানার নিউ অরলিন্স এরেনা তে অনু্ষ্ঠিত হয়। এটি এটি&টি দ্বারা পরিবেশিত হয়। এটি এক্সট্রিম রুলস নামে প্রথম ইভেন্ট ছিল। যেটি ডাব্লিউডাব্লিউই ওয়ান নাইট স্ট্যান্ড এর সরাসরি ক্রমানুযায়ী অনু্ষ্ঠিত হয়েছিল।

মেইন ইভেন্টে জেফ হার্ডি একটি ল্যাডার ম্যাচে এজকে হারিয়ে নতুন ওয়ার্ল্ড হেভিওয়েট চ্যাম্পিয়ন হয়। কিন্তু সিএম পাংক তার মানি ইন দ্য ব্যাংক ব্রিফকেস ক্যাশ ইন করে নতুন চ্যাম্পিয়ন হয়। এছাড়াও অন্য দুটি মূল ম্যাচ অনু্ষ্ঠিত হয়। একটি স্টিল কেইজ ম্যাচ যেটি হয় চ্যাম্পিয়ন রেন্ডি অরটন এবং বাতিস্তার মধ্যে। এবং সাবমিশন ম্যাচ যেটি হয় জন সিনা এবং বিগ শোর মধ্যে।

ইভেন্ট

অন্ধকার ম্যাচ 
অনুষ্ঠানটি লাইভ হওয়ার পূর্বে দর্শকরা একটি অন্ধকার ম্যাচের সাক্ষী হয়। ম্যাচটি হয় মিকি জেমস এবং কেলি কেলির টিমের সাথে বেথ ফিনিক্স ও তার স্টোরিলাইনে প্রশিক্ষণরত অবস্থায় থাকা রেসলার রোজা মেন্ডিস। শেষ দিকে মিকি জেমস মেন্ডিস কে পিন করে ম্যাচ জিতে।

প্রাথমিক ম্যাচসমূহ 
অনুষ্ঠানটি ইউনাইটেড স্টেটস চ্যাম্পিয়নশীপের জন্য ফেটাল-৪-ওয়ে ম্যাচের মাধ্যমে শুরু হয়। যেখানে কফি কিংস্টন তার টাইটেলটি ম্যাট হার্ডি, উইলিয়াম রিগ্যাল এবং এমভিপি'র বিপক্ষে ডিফেন্ড করে। শেষ দিকে রিগ্যাল কে "ট্রাবল ইন প্যারাডাইস" হিট করে ম্যাচ জিতে তার টাইটেল রিটেইন করে কফি।

এরপরের ম্যাচ হয় নো হোল্ডস ব্যারেড ম্যাচ। যেটিতে রে মিস্টেরিও তার ইন্টারকন্টিনেন্টাল চ্যাম্পিয়নশীপ ক্রিস জেরিকোর বিপক্ষে ডিফেন্স করে। শেষ দিকে মিস্টেরিও জেরিকোকে "৬১৯ কিক" দেয়ার চেষ্টা করলে জেরিকো মিস্টেরিও'র মাস্ক খুলে ফেলতে যায় এবং তাকে বিভ্রান্ত করে তাড়াতাড়ি পিন করে এবং ম্যাচ জিতে যায়।

এরপর সিএম পাংক এবং উমাগা সামোয়ান স্ট্রাপ ম্যাচে মুখোমুখি হয়। যেখানে তাদের ম্যাচ জিততে হলে রিংয়ের প্রত্যেকটি কোণ স্পর্শ করতে হবে। খুব দ্রুত পাংক তিনটি কোণ স্পর্শ করে। উমাগা বাধা প্রদান করলে পাংক তাকে টপ রোপ থেকে নিচে ফেলে দেয়। পাংক এরপর আবার তিনটি কোণ স্পর্শ করে। এরপর উমাগা কে "গো টু স্লিপ" হিট করে চতুর্থ কোণ ছুয়ে ম্যাচ জিতে যায়।

এরপরের ম্যাচ হয় ইসিডাব্লিউ চ্যাম্পিয়নশীপ এর জন্য একটি ট্রিপল থ্রেট ম্যাচ টমি ড্রিমার, জ্যাক সোয়েগার এবং ক্রিশ্চিয়ানের মধ্যে। রিংয়ের চারপাশে হাতিয়ার রাখা হয়। ম্যাচের একপর্যায়ে সোয়েগার ক্রিশ্চিয়ান কে "পাওয়ারবম্ব" দেয় এবং ড্রিমার কে "সুপারপ্লেক্স" দেয়। তখন ড্রিমার তাকে "ডিডিটি" হিট করে ম্যাচ এবং টাইটেল জিতে।

এরপরের ম্যাচ হয় হগ পেন ম্যাচ জেনারেল ম্যানেজার ভিকি গুয়েররো এবং সান্তিনা মারেলার মধ্যে (মূলত সান্তিনো মারেলা যে বলে সে তার যমজ বোন) গুয়েররোর মিস রেসলম্যানিয়া টাইটেলের জন্য। ম্যাচ শুরুর আগে ঘোষণা করা হয় তার ভাতিজা শাভো গুয়েররো তার পক্ষে খেলবে। ম্যাচ শেষ হয় যখন মারেলা শাভো কে নকআউট করে এবং ভিকি কে পিন করে ম্যাচ ও মিস রেসলম্যানিয়া টাইটেল জিতে।

ব্যাকস্টেজে দেখা যায় ভিকির স্টোরিলাইনের স্বামী এজ তার জন্য অপেক্ষা করছে। এজ এবং ভিকির মধ্যে কথা কাটাকাটি হয়। একপর্যায়ে এজ ভিকিকে তালাক দেয়।

মূল ম্যাচসমূহ 

এরপরের ম্যাচে রেন্ডি অরটন তার ডাব্লিউডাব্লিউই চ্যাম্পিয়নশিপ টাইটেলটি বাতিস্তার বিপক্ষে একটি স্টিল কেইজ ম্যাচে ডিফেন্ড করে। অরটন অনেকবার কেইজ থেকে বের হওয়ার চেষ্টা করে কিন্তু বাতিস্তা তাকে আটকায় এবং একটি "বাতিস্তা বোম্ব" হিট করার চেষ্টা করে কিন্তু অরটন তখন "আরকেও" হিট করে। এরপর সে কেইজ এর উপর উঠে বের হওয়ার চেষ্টা করলে বাতিস্তা তাকে আটকিয়ে "বাতিস্তা বোম্ব" হিট করে ম্যাচ ও প্রথমবারের মতো টাইটেলটি জিতে।

এরপর জন সিনা এবং বিগ শো একটি সাবমিশন ম্যাচে মুখোমুখি হয়। ম্যাচের শুরুতে সিনা "হেভি পাঞ্চ", "হেডবাট", "ফুল নেলসন" দ্বারা আক্রমণ করে। এবং সিনাকে সাবমিশন লক করতে যায় কিন্তু সিনা তা ছাড়িয়ে নেয়। এরপর শো সিনাকে "চকস্ল্যাম" দেয়ার চেষ্টা করলে সিনা তাকে "এটিটিউড এডজাস্টমেন্ট" হিট করে এবং "এসটিএফ" লক করার চেষ্টা করে কিন্তু বিগ শো'র শরীরের জন্য তা ঠিকভাবে ধরতে পারে না। এরপর সিনা দড়ির সাথে শো'র পা বেধেঁ তাকে "স্লিপার হোল্ড" লক করে এবং শো ট্যাপআউট করে ও ম্যাচ জিতে সিনা।

মেইন ইভেন্টে এজ তার ওয়ার্ল্ড হেভিওয়েট চ্যাম্পিয়নশীপ টাইটেলটি জেফ হার্ডির বিপক্ষে ডিফেন্ড করে একটি ল্যাডার ম্যাচে। ম্যাচের শেষ দিকে এজ ল্যাডারে উঠার চেষ্টা করলে হার্ডি তার পা টেনে ধরে ল্যাডারের মাঝে আটকে রাখে এবং ল্যাডারে উঠে টাইটেলটি নিয়ে নেয় এবং নতুন ওয়ার্ল্ড হেভিওয়েট চ্যাম্পিয়ন হয়।

ম্যাচ শেষ হওয়ার পর হার্ডি তার জয় উদ্‌যাপন করলে সিএম পাংক তার মানি ইন দ্য ব্যাংক ব্রিফকেস নিয়ে আসে। এবং সদ্য জেতা হার্ডির উপর তা ক্যাশ ইন করে। ম্যাচ শুরু হওয়ার সাথে সাথে পাংক হার্ডিকে দুইটি "জিটিএস" হিট করে এবং ওয়ার্ল্ড হেভিওয়েট চ্যাম্পিয়নশীপ টাইটেলটি দ্বিতীয়বারের মতো জিতে।

ফলাফল

তথ্যসূত্র 

২০০৯-এ পেশাদার কুস্তি
এক্সট্রিম রুলস